Míloksen arkeologinen museo

**Míloksen arkeologinen museo** (myös *Meloksen arkeologinen museo*; ) on arkeologinen museo Plákan kylässä Míloksen saarella Kreikassa. Se esittelee saarelta löydettyä helladista ja antiikin aikaista esineistöä.

Museo on perustettu vuonna 1985. Se toimii Míloksen pääkylän Plákan keskustassa Ernst Zillerin suunnittelemassa uusklassisessa rakennuksessa vuodelta 1870. Museorakennuksessa on neljä salia. Lisäksi esineitä on myös museon ulkotiloissa.

## Kokoelmat

Museon kokoelmiin kuuluu esineitä neoliittiselta kaudelta, helladiselta/mykeneläiseltä kaudelta sekä antiikin ajalta. Merkittävimpiin esihistoriallisiin löytöihin lukeutuvat Míloksen Fylakopín helladisen asutuksen kaivauksista tehdyt löydökset sekä löydökset muista saaren esihistoriallisista kohteista kuten Nýchia ja Demenagáki. Niihin lukeutuvat muun muassa niin kutsuttu Fylakopín nainen eli Fylakopísta löydetty jumalattaren tai papittaren 45 cm korkea helladinen pienoispatsas LH IIIA -kaudelta 1300-luvulta eaa.; lukuisat muut uskonnollisessa käytössä olleet figuriinit; vulkaanisesta kivestä tehty alttari; sekä keraamiset astiat. Esihistoriallisiin löytöihin lukeutuvat myös Chálakaksen Rivárista löydetty varhaiskykladisen talon pienoismalli, joka on ajoitettu noin ajalle 2200–2000 eaa. ja antaa arvokasta tietoa tuon ajan rakentamisesta, sekä lukuisat obsidiaanista tehdyt esineet.

Lisäksi museossa on muun muassa antiikin aikaista keramiikkaa, mukaan lukien arkaaiselta kaudelta noin 650–600 eaa. oleva amfora, jonka koristelussa esiintyvät muun muassa Dionysos, Ariadne, Apollon, Artemis ja Leto, sekä hautauksessa käytetyt pithokset; veistoksia erityisesti hellenistiseltä ja roomalaiselta ajalta; käyttöesineitä ja rahoja; sekä piirtokirjoituksia, mukaan lukien kirjoituksia arkaaisella meloslaisella aakkostolla. Museossa on myös saarelta löydetyn Milon Venuksen eli Meloksen Afroditen nykyaikainen kopio. Alkuperäinen noin vuodelta 120 eaa. peräisin oleva veistos on Louvressa.


House model, Early Cycladic pottery, 2500-2000 BC, AM Milos, no B 918, 152544.jpg|Varhaiskykladinen talon pienoismalli, Rivári, Chálakas, n. 2200–2000 eaa.
Boat model, tufa, 3rd mil BC, Phylakopi, AM Milos, no A 42, 152553.jpg|Veneen pienoismalli, Fylakopí, 2000-luku eaa.
Lady of Phylakopi, 14th c BC, AM Milos, B 655, 152499.jpg|Niin kutsuttu Fylakopín nainen, LHIIIA, 1300-luku eaa.
Birds Goddess, Phylakopi IV, AM Milos, 152535.jpg|Niin kutsuttuja lintujumalattaria, Fylakopí, LH IIC
Bovine figurines from West Shrine in Phylakopi, Late Helladic III C, Phylakopi IV, AM Milos, 152492.jpg|Nautaeläinfiguriineja, LH IIIC.
Melian pottery, Phylakopi III, AM Milos, 152467.jpg|Keramiikkaa, Fylakopí, LH I–II.
Melian amphora, 650-600 BC, AM Milos, no 897, 152576.jpg|Arkaainen amfora, koristelussa mm. Dionysos ja Ariadne, n. 650–600.
Black-figure lekythos, 6th c BC, AM Milos, 152562.jpg|Mustakuviokoristeltu lekythos, 500-luku eaa.
Clay bird figurines, AM Milos B 189-190, 152570.jpg|Keraamisia lintuja, Kómia, 500-luku eaa.
Sculptures, Hellenistic and Roman, Archaeological Museum of Milos, 152583.jpg|Hellenistisen ja roomalaisen ajan veistoksia.
Portrait herm, priest of Dionysos, 2nd c AD, AM Milos no 12, 152586.jpg|Marios Trofimoksen, Dionysoksen papin, hermi; Tramythia, 100-luku.
Venus de Milo, modern replica, AM Milos, 155773.jpg|Milon Venuksen kopio.


## Lähteet

## Aiheesta muualla